Държавен вестник, бр. 88, 2022 г., стр. 13

БРОЙ  88	
Д Ъ Р Ж А В Е Н  В Е С Т Н И К 	
СТР.  13  
Член 19
Страните в периода на действие на тази 
Програма обменят добри практики в областта 
на образованието и науката по съответните 
канали.
Член 20
Страните се информират взаимно за научни 
прояви, конференции, конгреси, симпозиуми, 
семинари и кръжоци, организирани на тяхна 
територия, и канят Другата страна за участие 
в тях.
Член 21
С цел опознаване на образователната систе­
ма на Другата страна в периода на действие на 
тази Програма Страните разменят посещения 
на директори и учители, както и на петима 
експерти, с максимална продължителност на 
визитите до пет дни. Техните ангажименти се 
конкретизират ясно. Подробностите по този 
обмен се уточняват по дипломатически път.
Член 22
Страните насърчават представянето на 
културата и цивилизацията на Другата страна 
чрез обмен на книги, документи и информация.
Член 23
Страните по време на действието на тази 
Програма си предоставят на реципрочна ос­
нова до две стипендии годишно за частичен 
срок на обучение в бакалавърска или ма­
гистърска програма или за специализация с 
обща продължителност до дванадесет месеца. 
Минималната продължителност на специали­
зацията не може да бъде по-кратка от един 
месец. Подборът на кандидатите е право на 
изпращащата Страна. Обменът по този член 
не включва специалности от професионалните 
направления „Медицина“, „Стоматология“, 
„Фармация“, „Обществено здраве“, „Здравни 
грижи“ и специалностите от област на висше 
образование „Изкуства“.
Член 24
Страните осигуряват необходимите ус­
ловия в съответствие със своите закони и 
подзаконови нормативни актове за обучение 
на своите студенти във висшите училища на 
Другата страна срещу заплащане.
Член 25
Страните съдействат за развитие на съ­
трудничество между техни висши училища 
и научни организации с цел подписване на 
меморандуми за разбирателство за пряко 
сътрудничество.
Член 26
Децата на служителите от дипломати­
ческите и консулските представителства 
на Страните се обучават без заплащане на 
такси в държавните и общинските средни 
училища и в държавните висши училища на 
приемащата Страна до изтичане на мандата 
на техните родители. Студентите се обучават 
за придобиване на образователно-квалифика­
ционна степен „бакалавър“ или „магистър“ 
по всички специалности, с изключение на 
специалностите от области на висше образо­
вание „Здраве­опазване и спорт“ и „Изкуства“. 
Приемащата Страна не изплаща стипендии и 
не осигурява настаняване в общежитие.
Член 27
Страните, като изразяват задоволството си 
от развитието на специалност „Иранистика“ в 
Софийски университет „Св. Климент Охрид­
ски“, подкрепят създаването и развитието на 
лекторат по литература, култура и история 
на Другата страна в свои университети и 
подкрепят откриването на лекторат по бъл­
гарски език в Техеранския университет или 
други висши ирански училища. Одобрението 
на лектора, представен от една от Страните, 
е от компетенциите на съответните висши 
училища в другата.
Член 28
Страните способстват участието на техни 
ученици в научни олимпиади, провеждани 
във всяка от двете Страни.
Член 29
Страните декларират готовност за обмен 
на знания и опит в областта на новите техно­
логии и качеството на образованието.
Член 30
Иранската страна заявява готовността 
на Компанията за образователна индустрия 
към Министерството на образованието на 
Ислямска република Иран за сътрудничество 
в областта на образователната помощ и съз­
даването на образователни помагала, както и 
за организиране на изложения в съответните 
области.
Член 31
Страните осигуряват необходимите улесне­
ния за изучаване на техния национален език в 
Другата страна в съответствие с национално­
то законодателство. В тази връзка фондация 
„Саади“ ще представлява иранската страна.
Раздел четвърти – Средства за масово
осведомяване
Член 32
Страните в периода на действие на тази 
Програма насърчават развитието на сътруд­
ничеството в областта на телевизията на 
основата на директни контакти, което може 
да включва сътрудничество в сферата на съз­
даването на филми, телевизионни сериали и 
документални поредици; провеждане на об­
разователни курсове; обмен на информация и 
опит в областта на техническото оборудване 
и технологии. Обхватът и условията на такова